**Termeni de referință**

**pentru selectarea unui grup de trei consultanți/specialiști în domeniul social pentru colectarea și ajustarea informațiilor cu privire la servicii sociale, pentru popularea platformei serviciilor sociale din Republica Moldova**

|  |  |
| --- | --- |
| **Organizația** | Fundația „Friedrich Ebert” Moldova (FES) și AO “Institutum Virtutes Civilis” (IVC) |
| **Sectorul:** | Non-guvernamental |
| **Scopul:** | Colectare și ajustare date servicii sociale |
| **Perioada de implementare:** | Iunie 2022 – mai 2023 Colectare date: mai – iunie 2022; ajustare date: iulie – mai 2023 |
| **Livrabile:** | Platforma serviciilor sociale completată cu informații și date exhaustive cu privire la serviciile sociale prestate în Republica Moldova |
| **Durata:** | Colectare date: iunie – iulie 2022; ajustare date: august – mai 2023 |
| **Durata contractului:** | * Colectare date: 18 zile (6 zile per consultant/specialist)
* Ajustare date: 16 zile per consultant/specialist (1-2 zile în fiecare lună în perioada iulie 2022 – mai 2023)
 |
| **Locație:** | Chișinău, Republica Moldova |
| **Termen limită de aplicare**  | 12/06/2022  |

**Context**

Mobilizarea societății moldovenești în contextul crizei refugiaților din Ucraina urmează să fie susținută de politici publice la nivel de stat pentru a asigura integrarea refugiaților și ajustarea activităților statului la noile realități.

Una dintre marile provocări va fi facilitarea accesului refugiaților la serviciile sociale disponibile pe teritoriul Republicii Moldova și integrarea acestora în sistemul de protecție socială. Acest lucru va pune o presiune semnificativă pe serviciile sociale dar și pe capacitatea economiei naționale de a integra rapid refugiații în circuitul economic al țării.

În aceste circumstanțe, Fundația „Friedrich Ebert” Moldova și AO „Institutum Virtutes Civilis”, vor crea platforma serviciilor sociale din RM și vor asigura disponibilitatea informațiilor în limbile română, rusă și ucraineană.

Platforma electronică a serviciilor sociale va crea oportunitatea de identificare rapidă a serviciului social necesar în apropierea locației potențialului beneficiar și va permite accesarea în timp rapid a serviciilor sociale disponibile pe întreg teritoriul țării. Totodată, informația disponibilă pe platformă va fi dezagregată pe raioane, orașe și sate și va fi accesibilă pentru orice persoană care vrea să identifice serviciile de care are nevoie, în localitatea în care trăiește/se află. Pentru persoanele refugiate, sistemul va oferi informația în limbile rusă și ucraineană.

**Scopul contractării serviciilor**

Pentru a asigura un nivel cât mai înalt de calitate a datelor și informațiilor despre serviciile sociale din Republica Moldova care vor fi prezentate pe Platformă, Fundația „Friedrich Ebert” Moldova și AO „Institutum Virtutes Civilis” vor contracta un grup de trei consultanți/specialiști în servicii sociale pentru a colecta și ajusta datele folosite pentru a popula platforma serviciilor sociale din Republica Moldova.

Obiectivul principal al serviciilor este asigurarea veridicității datelor colectate și prezentarea informațiilor exhaustive despre acestea, pentru a oferi utilizatorilor o imagine clară a serviciului de care vrea să beneficieze.

Sarcina de bază a consultanților/specialiștilor este colectarea informațiilor și datelor principale despre fiecare serviciu social prestat în Republica Moldova, completarea platformei cu informațiile respective și ulterior, ajustarea informației (pe parcursul a 10 luni) despre servicii, în funcție de modificările parvenite la nivelul lor (includerea informației despre apariția serviciilor noi și radierea serviciilor care și-au sistat activitatea etc.).

Colectarea informației despre serviciile sociale din Republica Moldova, per fiecare serviciu, se va face în baza criteriilor prezentate mai jos. Utilizatorul, după selectarea localității care se află în cea mai mică proximitate de locul aflării sale va putea vizualiza următoarea informație:

a) Datele de contact (telefon, e-mail, website) ale organizației sau autorității care prestează serviciul social de care are nevoie;

b) Adresa completă și afișarea pe harta;

c) Scurtă descriere a serviciului;

d) Spectrul serviciilor prestate;

e) Orar de activitate, reguli de urmat pentru accesarea serviciului

**Responsabilități/activități incluse în serviciile prestate**

|  |  |  |  |
| --- | --- | --- | --- |
|  | **Responsabilități/activități** | **Perioada** | **Livrabile** |
| 1. | Colectarea datelor despre serviciile sociale din RM | Iunie – iulie 2022 | Lista exhaustivă a serviciilor sociale disponibile pe teritoriul RM, cu datele prezentate la literele a) – e), completate integral  |
| 2. | Completarea platformei serviciilor sociale din RM cu informațiile colectate | Iunie – iulie 2022 | Includerea datelor colectate pe platforma serviciilor sociale |
| 3. | Ajustarea conținutului serviciilor sociale de pe platformă | August 2022 – mai 2023 | Platformă completată cu informația disponibilă, completă la 31 mai 2023 *(conținutul fiecărui serviciu social disponibil și prezentat pe platformă este în conformitate cu situația reală a serviciului la 31 mai 2023).*  |

**Cerințe față de candidați/aplicanți:**

* Studii superioare *(inclusiv incomplete sau completele de nivelul 1)*  în științe socio-umane sau alte domenii relevante;
* Experiență în colectarea datelor și/ sau completarea bazelor de date *(experiență de acest tip în domeniul social, socio-economic, protecție socială, sănătate va constitui un avantaj)*;
* Abilități de comunicare foarte bune *(colectarea și ajustarea datelor va presupun un proces intens de discuții cu reprezentanți ai autorităților publice centrale și locale, societatea civilă de nivel național sau regional/local și alte părți implicate în prestarea serviciilor sociale)*;
* capacitatea de îndeplinire a sarcinilor în termenii stabiliți (livrarea produselor în termenii stabiliți);
* experiența anterioară de îndeplinire a sarcinilor asemănătoare va fi considerată un avantaj.

**Termenul de realizare a sarcinilor este 12 luni de la încheierea contratului.**

**Managementul consultanței:** Pentru realizarea scopului și activităților menționate mai sus, echipele IVC și FES vor furniza feedback în timp util la toate livrabilele care vor fi prezentate.

**Termeni și alte condiții:**

Persoanele interesate vor transmite dosarele de aplicație cu următorul conținut:

1. **Profil și experiență:**
* CV-ul candidatului/ ei (cu includerea datelor de contact și datele de contact a cel puțin două referințe);
* scurtă scrisoare de motivare (max. 1 pagină).
1. **Oferta financiară.**

Va include rata pe zi – suma NET în Euro - a specialistului/ ei pentru realizarea sarcinilor descrie în acești TdR. Toate taxele și impozitele aferente serviciilor prestate vor fi calculate și transferate de către contractor în conformitate cu legislația în vigoare. Achitarea serviciilor se va efectua în MDL la rata de schimb a finanțatorului.

**Criteriile de selecție:**

Vor fi selectate persoanele care corespund cel mai bine cerințelor prezentate mai sus și care vor prezenta o ofertă financiară competitivă.

Criteriile de mai jos vor fi utilizate pentru evaluarea calității dosarelor de aplicare.

|  |  |
| --- | --- |
| **Criteriul**  | **Punctajul** |
| **Profil și experiență** | **70 puncte** |
| Studii superioare *(inclusiv incomplete sau completele de nivelul 1)*  în științe socio-umane sau alte domenii relevante | 10 puncte |
| Experiență în colectarea datelor și/ sau completarea bazelor de date *(experiență de acest tip în domeniul social, socio-economic, protecție socială, sănătate va constitui un avantaj)* | 15 puncte |
| Experiența anterioară de îndeplinire a sarcinilor asemănătoare  | 10 puncte |
| CV-ul candidatului/ ei (cu includerea datelor de contact și datele de contact a cel puțin două referințe); | 20 puncte |
| Scurtă scrisoare de motivare (max. 1 pagină). | 15 puncte |
| **Oferta financiară** | **30 puncte**  |
| **Punctaj maxim**  | **100 puncte**  |

Termenul limită pentru depunerea aplicațiilor – **12 iunie 2022.**

Aplicațiile vor fi trimise prin e-mail, la adresa: fes@fes-moldova.org, cu subiectul mesajului „Aplicație colectare și ajustare date Platformă”.

Vor fi examinate doar dosarele complete, depuse în termenul stabilit. Vor fi contactate doar ofertele preselectate, în baza dosarelor depuse.

IVC și FES își rezervă dreptul de a solicita referințe și documente suplimentare, de a negocia oferta financiară propusă, de a anula, prelungi sau relansa concursul de selectare a unei companii media sau de comunicare.